stanford-oval/wikipedia huggingface dataset:
תמי דקוורת'
קורות חיים

דקוורת' נולדה בבנגקוק שבתאילנד, בתם של למאי ופרנק דקוורת'. אביה אמריקאי ששורשי משפחתו בצפון אמריקה עוד מתקופת 13 המושבות ואמה תאילנדית ממוצא סיני. בצעירותה נדדה משפחתה בעקבות עבודתו של אביה באו"ם בין תאילנד, קמבודיה, אינדונזיה וסינגפור. בגיל 16 עברה משפחתה להוואי בה למדה בתיכון בהונולולו. ב-1989 סיימה תואר ראשון במדע המדינה באוניברסיטת הוואי, ב-1992 סיימה תואר שני ביחסים בינלאומיים באוניברסיטת ג'ורג' וושינגטון. היא החלה בלימודי תואר שלישי באוניברסיטת צפון אילינוי אך קטעה אותם עם גיוסה לשירות צבאי. ב-2015 השלימה דוקטורט בשירותי אנוש באוניברסיטת קפלה.
במהלך לימודיה הצטרפה ב-1990 לתוכנית קצונת המילואים של צבא ארצות הברית. היא הוכשרה כקצינה, עברה קורס טיס והוסמכה כטייסת מסוקים. ב-1996 הוצבה במשמר הלאומי של אילינוי. ב-2004 נשלחה עם יחידתה לעיראק וביצעה עשרות משימות מבצעיות קרביות. בנובמבר 2004 נפגע מסוק ה-UH-60 בלק הוק אותו הטיסה מירי RPG, דקוורת' נפצעה באורח קשה, איבדה את שתי רגליה ונפגעה גם בידה הימנית. היא עברה תקופת שיקום ממושכת במרכז הרפואי הצבאי הלאומי וולטר ריד במהלכה הורכבו על שתי רגלייה תותבות מטיטניום. לאחר 13 חודשים חזרה לשירות במשמר הלאומי והחלה בהכשרה מחדש כטייסת. היא השתחררה משירות המילואים ב-2014 בדרגת לוטננט קולונל. על שירותה עוטרה במדליית האוויר ובלב הארגמן.
במהלך תקופת שיקומה החלה בפעילות למען חיילים משוחררים ונכים. היא זכתה לתמיכתם של הסנאטור בוב דול שאף הקדיש לה את האוטוביוגרפיה One Soldier's Story: A Memoir, ושל הסנאטור דיק דרבין, והתמודדה ב-2006 בבחירות לבית הנבחרים של ארצות הברית. היא הפסידה לאחר שיריבה הרפובליקני פיטר רוסקאם זכה ב-51.3% מקולות המצביעים לעומת 48.7% לה. לאחר הבחירות מונתה לעמוד בראש מחלקת החיילים המשוחררים של מדינת אילינוי. ב-2009 מונתה על ידי הנשיא ברק אובמה לעוזרת מזכיר המחלקה לענייני חיילים משוחררים, אריק שינסקי. ב-2012 התמודדה פעם נוספת לבית הנבחרים והפעם נבחרה לאחר שזכתה לרוב של 54.7%. היא הייתה בכך לאישה הנכה הראשונה שנבחרה לחברה בבית הנבחרים. ב-2014 נבחרה שוב ברוב של 56%. היא מכהנת כחברת ועדת הביטחון, ועדת הביקורת וכן בוועדה המיוחדת לחקירת מתקפת הטרור בקונסוליה האמריקנית בבנגאזי.
ב-2015 הודיעה על התמודדותה לכהונה בסנאט של ארצות הברית ב-2016, בפריימריז של המפלגה הדמוקרטית זכתה במועמדות המפלגה ובבחירות לסנאט גברה על הסנאטור המכהן מארק קירק ברוב של 54.4%. היא הושבעה לתפקידה ב-3 בינואר 2017.
ביוני 2022 הייתה דקוורת' אחת מ-24 סנאטורים דמוקרטים, שקראו לחקור את מותה של שירין אבו עאקלה ובספטמבר 2023 הייתה אחת מ-15 סנאטורים דמוקרטים שחתמו על מכתב נגד מתן פטור מוויזה, לישראלים.
דקוורת' נשואה לבריאן אותו הכירה במהלך שירותה הצבאי, ואם לילדה שנולדה לזוג ב-2014. בינואר 2018 הודיעה כי היא בהריון מתקדם נוסף, באפריל 2018 ילדה בת, ובכך היא הסנאטורית הראשונה שילדה במהלך תקופת כהונתה. ב-2020 הועלה שמה כמועמדת אפשרית לתפקיד סגנית הנשיא של ג'ו ביידן.
הערות שוליים

↑  תמי דקוורת' באתר הבית הלבן
↑  Tammy Duckworth launches Illinois Senate bid, אתר CNN, ‏30 במרץ 2015
↑  "Senate Dems call for U.S. involvement in investigation of Palestinian-American journalist’s death", Jewish Insider, יוני 2022
↑  "Who are the 15 Senate Dems urging Blinken to block Israel’s entry into the Visa Waiver Program?", Jewish Insider, ספטמבר 2023
↑  Rep. Tammy Duckworth gives birth to daughter, שיקגו טריביון, 20 בנובמבר 2014
↑  Tammy Duckworth is pregnant; will be 1st senator to give birth, שיקגו סאן טיימס, 23 בינואר 2018
↑  Steinhauer, Jennifer (2020-06-25). "Tammy Duckworth Is Battle Tested. Could She Help Joe Biden in His Biggest Mission?". The New York Times (באנגלית אמריקאית). ISSN 0362-4331. נבדק ב-2020-06-25.
| --- | --- |
בקרת זהויות :  GND: 1221228269  ISNI: 0000 0000 7308 2060  LCCN: no2009177050  SNAC: w6vv2hhw  US Congress: D000622  VIAF: 103003138   WorldCat (עם VIAF): 103003138
דיאנה הרשברגר

דיאנה הרשברגר (באנגלית: Diana Harshbarger; נולדה ב-1 בינואר 1960) היא פוליטיקאית אמריקאית, המכהנת כחברת בית הנבחרים של ארצות הברית מטעם מחוז הקונגרס הראשון של מדינת טנסי. היא החליפה בתפקיד את פיל רו.
ביוגרפיה

הרשברגר נולדה בקינגספורט שבטנסי, וגדלה ביישוב בלומינגדייל שבצפון-מזרח המדינה. היא האדם הראשון במשפחתה אשר השלים לימודים תיכוניים. להרשברגר תואר ראשון מאוניברסיטת המדינה של מזרח טנסי, ודוקטורט ברוקחות מאוניברסיטת מרסר השוכנת במייקון שבג'ורג'יה. מאז 1987 מחזיקה הרשברגר בתואר רוקחת מוסמכת, ולצד בעלה בוב היא מנהלת את בית המרקחת "פרמייר".
לקראת בחירות 2020 הודיע חבר הקונגרס המכהן פיל רו על פרישתו מהחיים הפוליטיים, ולאחר מכן הכריזה הרשברגר על התמודדותה לבית הנבחרים של ארצות הברית במחוז הקונגרס הראשון של טנסי. ב-5 באוגוסט 2020 זכתה הרשברגר זכה בבחירות המקדימות שנערכו במפלגה הרפובליקנית, וביום הבחירות הכלליות גברה על בלייר ולסינגהם, מועמד המפלגה הדמוקרטית, ונבחרה אל הקונגרס ה-117 של ארצות הברית. עם זאת, ניצחונה בבחירות המקדימות סימן למעשה את היבחרה לקונגרס בנובמבר. מחוז הקונגרס הראשון בטנסי נמנה בין מחוזות הבחירה השמרניים ביותר בדרום ארצות הברית. הרפובליקנים איישו את המחוז ברציפות מאז 1861, זולת ארבע שנים בודדות, והדמוקרטים הצליחו לגרוף כ-40% מהקולות רק פעמיים מאז 1898.
כאשר הרשברגר הושבעה לתפקידה ב-3 בינואר 2021, נהפכה לאישה החמישית שנבחרה לבית הנבחרים האמריקאי מטנסי, אך רק לשלישית שלא נבחרה כממלאת מקומו של בעלה אחרי דיאן בלאק ומרשה בלקברן.
הרשברגר מיקדה את מסע הבחירות שלה לקונגרס בתיקון ההתמכרות לאופיואידים בארצות הברית, בעד חקיקה נגד הפלות ובהגנה על חופש הדת.
הערות שוליים

↑  אנג'ליקה סטביל, 13 GOP women join the House, dominating congressional elections, making history, באתר פוקס ניוז, 9 בנובמבר 2020 (באנגלית)
| --- | --- |
בקרת זהויות :  SNAC: w6wx889k  US Congress: H001086
Subway Surfers

פרק זה טעון עריכה. אנא תרמו לוויקיפדיה . ייתכן שתמצאו פירוט בדף השיחה.
| --- | --- |

סמליל המשחק
 כללי
 תאריך הוצאה:  23 במאי 2012
 סוגה:  משחק ריצה אינסופית
 פיתוח:  KILOO & SYBO
 הוצאה לאור:  SYBO
 ארץ מקור:  דנמרק 
 דרישות תוכנה
 גרסה:  3.26.0
 מנוע משחק:  יוניטי 
 מצבי משחק:  שחקן יחיד
 פלטפורמות:  iOS   אנדרואיד
 
 subwaysurfers.com
 
Subway Surfers (בתרגום חופשי לעברית: גולשי הרכבת התחתית) הוא משחק לטלפון הנייד שפותח על ידי KILOO & SYBO. המשחק סובב סביב חבורת ילדים ויצורים המרססים כתובות גרפיטי על רכבות, דבר שהופך אותם לנרדפים על ידי השומר בתחנת הרכבת. המשחקיות דומה ל-Temple Run, והמטרה היא לרוץ רחוק ככל הניתן ולקבל את מספר הנקודות המרבי. השחקן מפסיד כאשר נתפס בידי השומר, הפסילה נגרמת מהתנגשות ברכבות, בשלטים או בקירות שבצדדים.
במהלך שנת 2022 המשחק וזכויותיו נרכשו על ידי חברת המשחקים Miniclip. זהו המשחק הראשון שהורד מעל למיליארד פעמים בגוגל פליי.
לוגו של היזם
תמונה מתוך המשחק
עלילת המשחק

למשחק עלילה פשוטה המוצגת במשך מספר שניות עם תחילת המשחק: ילד (בברירת המחדל קוראים לו ג'ייק) שמרסס בצבע קרון רכבת ובתחילת המשחק, השוטר וכלבו מתחילים מרדף אחרי הדמות, שבסופו של דבר נפסלת בכך שהשוטר תופס אותה, או בכך שהיא נדרסת על ידי רכבת.
המשחק

המשחק מורכב משלושה פסי רכבת שרצים על אחד מהם. המטרה היא לצבור כמה שיותר נקודות על ידי השגת מטבעות וריצה לאורך כמה שיותר זמן. בתחילת המשחק השומר קרוב לדמות וניתן לראותו במסך, ולאחר כשש שניות הפער גדל. אם השחקן מתעכב מסיבה מסוימת, לדוגמה התנגשות חלקית במכשול, השומר יתקרב לדמות בשנית. פסילה אפשרית בשני מצבים, כאשר השומר תופס את הדמות, או כאשר הדמות נדרסת. ניתן להימנע מפסילה בכמה דרכים: שימוש במפתחות, צפייה בפרסומת או הפעלת גלשן, לפני הפסילה לזמן מוגבל כך שאם נפסלת הפסילה מתבטלת והמשחק ממשיך כרגיל. במהלך הריצה, ככל שמתקדמים, כך המשחק נעשה מהיר יותר.
בפעם הראשונה שמשחקים, אחרי ההתקנה, מוצגות הוראות המשחק על ידי חץ רחב ולבן, שמדריך מתי להחליק את האצבע ולהימנע מפסילה.
המשחק > תנועות

ניתן לקפוץ על ידי הזזת האצבע למעלה כדי להתחמק ממחסום, או להשיג עזר במשחק. ניתן להתגלגל על ידי הזזת האצבע למטה כדי להתחמק ממחסום. על ידי הזזת האצבע ימינה או שמאלה, השחקן יכול להחליף את פס הרכבת עליהם הוא רץ. אם מזיזים את האצבע ימינה או שמאלה כדי לנוע אל מקום בלתי אפשרי, השחקן מתעכב והשומר נצמד אליו. אם מקישים פעמיים לשחקן מופיע גלשן, אם השחקן נתקל ברכבת כשהוא על הגלשן הפסילה מתבטלת והמשחק ממשיך כרגיל.
המשחק > מכשולים

יש מחסומים שמשמשים ל"אין כניסה, עבודות בניה": בחלקם אפשר להתגלגל או לקפוץ, בחלקם אפשר רק לקפוץ ובחלקם אפשר רק להתגלגל. יש גם רכבות שעומדות, שנוסעות וכאלה שיש לפניהם מעין רמפה שמאפשרת לרוץ על הרכבת.
המשחק > שדרוגים

במשחק קיימים חמישה שדרוגים, שניתן לתפוס במהלך המשחק:
מנוע סילון צבעוני, אשר מעלה את הדמות לגובה ומאפשר צבירת מטבעות רבים.
סופר סניקרס, אשר מאפשר קפיצות גבוהות יותר מהרגיל.
מגנט, אשר אוסף את כל המטבעות המופיעים במהלך המשחק.
מכפיל פי 2, אשר מכפיל את המכפלה של הנקודות שצוברים במהלך המשחק.
מקל פוגו, אשר מקפיץ את הדמות לגובה ומאפשר צבירת מטבעות ותפיסת שדרוג.
בנוסף יש שלושה שדרוגים נוספים, שניתן להפעיל בתחילת המשחק:
מגביר נקודות, אשר מביא להגדלת המכפלה של הנקודות שמקבלים במהלך המשחק.
מנוע סילון אש, אשר מעלה את הדמות לגובה ומאפשר לדלג על תחילת המשחק - תוך כדי צבירת נקודות רבות.
סופר בועה, אשר מגן על השחקן מפסילה ובמקביל צוברת נקודות בונוס בתחילת המשחק. ניתן להפעיל שדרוג זה רק במצבי משחק מסוימים על ידי צפייה בפרסומת.
המשחק > קופסאות

במשחק קיימים ארבעה סוגים של קופסאות:
קופסת מתנה קטנה - אשר ניתן לקבל בחינם מספר פעמים ביום. מעניקה פרסים בשווי קטן.
קופסת מתנה רגילה - אשר ניתן לתפוס במהלך המשחק או לקנות בתמורה ל-500 מטבעות בחנות. מעניקה פרסים בשווי בינוני.
קופסת מתנה מוזהבת - אשר ניתן לקבל כפרס על השלמת משימות. מעניקה פרסים בשווי גדול.
קופסת אסימונים - אשר ניתן לקבל בתמורה ל-6 מפתחות בחנות. מעניקה אסימונים לפתיחת דמויות במשחק.
כמו כן, ניתן להשיג את שלושת קופסאות המתנה בחינם, באמצעות צפייה ב-10 פרסומות.
המשחק > סיור עולמי

החל מהתאריך 3 בינואר 2013, המשחק מתעדכן כל שלושה שבועות עם עיצוב הרכבת התחתית בסגנון של עיר ממדינה אחרת. לעיתים העונות מתארכות לארבעה שבועות או מתקצרות לשבועיים. לכל מדינה מתלווה דמויות חדשות, גלשנים חדשים ותלבושות חדשות. העיר הראשונה בה השתמשו במסגרת הספיישל הייתה ניו יורק.
המשחק > ציד מילים

בכל יום נפתחת משימת ציד מילים, שבמסגרתה צריך לתפוס במהלך המשחק אותיות ירוקות שמרכיבות מילה.
כאשר מסיימים להרכיב מילה, מקבלים פרס. ככל שמרכיבים מילים יום אחר יום באופן רצוף, שווי הפרסים עולה:
ביום הראשון והשני מקבלים קופסת מתנה קטנה.
ביום השלישי מקבלים 1,050 מטבעות.
ביום הרביעי מקבלים 1,500 מטבעות.
ביום החמישי ומעלה מקבלים קופסת מתנה מוזהבת.
אם באחד מן הימים לא משלימים את המשימה, שווי הפרסים מתאפס וחוזר לנקודת ההתחלה.
המשחק > משימות סטים

במשחק קיימים סטים של משימות. כל סט מכיל 3 משימות וסיום הסט מביא להגדלת המכפלה של הנקודות שמקבלים - החל מפי 1 עד לפי 30 (בהתאם למספר הסטים). לאחר הסט ה-30 הפרס שמתקבל מסיום סט הוא קופסת הפתעה מוזהבת.
המשחק > משימות איסוף

במשימות האיסוף צריך לתפוס סמלים שקשורים לעיר שהמשחק מציג (לדוגמה, בניו יורק המשימה הייתה לתפוס מוניות צהובות.) ככל שאוספים יותר סמלים, כך מתקדמים בתחנות הפרסים. ככל שמתקדמים יותר, שווי הפרסים עולה. משנת 2022, ניתן להמשיך לאסוף סמלים גם לאחר ההגעה לתחנת הפרס האחרונה ובכך להגיע לתחנות בונוס. עד 28 במאי 2020, משימות האיסוף פעלו במתכונת של משימות שבועיות.
המשחק > משימות שיא יומיות

בכל יום נפתחת במשחק משימת שיא יומית חדשה, שבמסגרתה צריך לעבור בין שבעה קטעי ציון דרך ולצבור החל מ-100 אלף ועד 1 מיליון נקודות ברציפות. בנוסף יש שבעה קטעי ציון דרך של צבירת מטבעות, החל מ-250 ועד 5,000 מטבעות.
המשחק > מצבי משחק

קיימים מספר מצבי משחק אשר זמינים לסירוגין ומתקיימים בערים שונות במשחק. כמו כן, מצבי המשחק כוללים משימות שיא:
מרתון - במסגרתו יש לצבור החל מ-250 אלף ועד 2.3 מיליון נקודות ברציפות.
מכשולים מסתוריים - במסגרתו יש לצבור החל מ-40 אלף ועד 960 אלף נקודות ברציפות. הנקודות מצטברות רק כאשר עוברים בהצלחה את מכשולי המשחק. צורת המכשול נחשפת לקראת ההגעה אליו.
מתקפת זמן - במסגרתו יש לצבור החל מ-50 אלף ועד 2.5 מיליון נקודות במצטבר. אורכו של כל משחק הוא עד דקה אחת, ובזמן זה צריך לצבור כמה שיותר נקודות. ניתן לתפוס שעוני חול שמופיעים מדי פעם במהלך המשחק ומוסיפים עשר שניות לזמן המשחק.
אתגר עונתי - במסגרתו יש לצבור 15 מיליון נקודות במצטבר במסגרת חמישה שלבים כדי לזכות בפרס. ככל שמתקדמים בשלבים, צריך לצבור יותר נקודות. בין השלבים יש להמתין זמן מסוים, אך ניתן לבטל את ההמתנה בתמורה למפתחות. מצב משחק זו פועלת על בסיס "מתקפת זמן".
פלישת הצמחים/הרצפה היא לבה - במסגרתם צריך לצבור 15 מיליון נקודות במצטבר במסגרת חמישה שלבים כדי לזכות בפרס. במצב משחק זה אסור לגעת ברצפה, אם השחקן נוגע ברצפה הוא נפסל.
אתגר ריצה אחת - במסגרתו צריך לצבור החל מ-250 אלף ועד 4 מיליון נקודות ברציפות, על מנת לזכות בפרס נדיר. מצב משחק זה פועלת על בסיס מרתון.
טריק או תעלול - במסגרתו יש לצבור החל מ-200 ועד 5 אלף נקודות במצטבר. הנקודות שיש לאסוף הם שני דברים: סוכריות קטנות - נותנות נקודה אחת, סוכריות גדולות - נותנות 20 נקודות ויש להימנע מדגים רקובים.
המשחק > קווסטים

בשנת 2022 הושקה במשחק מערכת קווסטים חדשה, שכוללת משימות שצריך להשלים. על כל השלמת משימה, מקבלים נקודות (הכמות משתנה לפי רמת הקושי של המשימה). כאשר מגיעים לכמות מסוימת של נקודות (החל מ-40 ועד 4,000 נקודות) מקבלים פרס. ככל שמתקדמים יותר, שווי הפרסים עולה.
ישנם שני סוגים של משימות במערכת הקווסטים:
משימות יומיות, אשר מתעדכנות פעם יום, אך ניתן לפתוח משימות נוספות על ידי תשלום במפתחות בסכום משתנה או צפייה בפרסומת.
משימות עונתיות, אשר מתעדכנות מדי שבוע בימי שני או שישי.
הקווסטים מתאפסים כל עונה מחדש.
המשחק > הישגים

ישנה מערכת משימות שונות עליהם מקבלים מפתחות. כל משימה מורכבת מארבע שלבים. כאשר מסימים שלב אחד כמות המפתחות מתקבלת בסכום יותר גבוה כל פעם שמשלימים. במקביל, כל פעם שמקבלים את הפרס בסיום שלב, כמות ההישגים שצריך להשלים עולה, ולאחר הפרס הרביעי המשימה נגמרת.
ישנם ארבעה סוגי פרסים שמקבלים בכל שלב:
פרס ארד, המעניק 3 מפתחות.
פרס כסף, המעניק 5 מפתחות.
פרס זהב, המעניק 8 מפתחות.
פרס יהלום, המעניק 10 מפתחות.
המשחק > מטבעות אירוע

בשנת 2021 נוספו למשחק "מטבעות אירוע". את המטבעות הללו ניתן להרוויח באמצעות השלמת משימות שיא, השלמת משימות במערכת הקווסטים, פתיחת קופסאות מתנה קטנות וצפייה בפרסומות. בעבר היה ניתן להרוויח את המטבעות במשימות האיסוף, אך בשנת 2022 בוטלה אפשרות זו. באמצעות המטבעות הללו ניתן לרכוש בדרך כלל דמויות, תלבושות, גלשנים ושדרוגים.
המשחק > בונוסים

בכל יום במהלך השבוע, מופיעים במשחק בונוסים מיוחדים:
בימי שני, מופיעים סימני שאלה סגולים המעניקים שדרוגים ייחודיים ואקראיים.
בימי שלישי, שווי פרס הקופה בקופסאות המתנה עולה.
בימים רביעי וחמישי, דמות מסוימת מביאה להגדלת המכפלה של הנקודות שמקבלים במהלך המשחק.
בימי שישי, קופסאות מתנה מוזהבות יכולות להופיע במהלך המשחק.
בימים שבת וראשון, מתקיימת משימת ציד מילים מיוחדת, שבמסגרתה צריך לתפוס אותיות מוזהבות המרכיבות את שמותיהם של הדמויות במשחק.
המשחק > טורנירים ומדליות

בכל שבוע מתקיים טורניר ריצה לפי מדינות (לדוגמה: אם השחקן מישראל, בטורניר יופיעו שחקנים מישראל). מטרת השחקנים בטורניר היא לשחק ולצבור מספר רב של נקודות ריצה, ולעקוף את השיאים של שאר השחקנים. הטורניר מתאפס בימי שני, ולאחר מכן השחקנים זוכים במדליה על פי מקומם בטורניר.
בסך הכל קיימים חמישה סוגים של מדליות:
מדליית ארד, המעניקה 2,000 מטבעות.
מדליית כסף, המעניקה 3,000 מטבעות.
מדליית זהב, המעניקה 5,000 מטבעות.
מדליית יהלום, המעניקה 10 אלף מטבעות.
מדליית האלופים, המעניקה 15 אלף מטבעות.
ראו גם

Temple Run
הערות שוליים

↑  "Subway Surfers is the first game to hit 1 billion downloads on the Play Store". Android Central (באנגלית). 2018-03-16. נבדק ב-2018-03-28.
מקסין ווטרס

מקסין מור ווטרס (באנגלית: Maxine Moore Waters , נולדה ב-15 באוגוסט 1938) היא פוליטיקאית אמריקנית מן המפלגה הדמוקרטית, אשר חברה בבית הנבחרים של ארצות הברית מאז ינואר 1991 מטעם קליפורניה. ווטרס היא האישה האפרו-אמריקאית הוותיקה ביותר המכהנת כיום בקונגרס (מבין 12 נשים אפרו-אמריקניות).
בשנים 1976–1990 הייתה ווטרס חברה באספה הלאומית של קליפורניה (הבית התחתון של הפרלמנט המקומי). ידועה בשל התנגדותה למלחמת עיראק ובביקורתה כלפי הנשיאים מן המפלגה הרפובליקנית ג'ורג' הרברט ווקר בוש, ג'ורג' ווקר בוש ודונלד טראמפ.
ביוגרפיה

ווטרס נולדה ב-15 באוגוסט 1938 בסנט לואיס, מיזורי, החמישית מתוך 13 ילדים. כשהייתה ווטרס בת שנתיים, אביה עזב את הבית והיא נשארה לגדול אצל אמה. בשנת 1961 עברה עם משפחתה ללוס אנג'לס, שם עבדה בבית חרושת לטקסטיל. בשנת 1966 סיימה לימודי סוציולוגיה באוניברסיטת קליפורניה בלוס אנג'לס. בשנת 1973 החלה לעבוד בעירייה וכשלוש שנים מאוחר יותר נבחרה לפרלמנט של קליפורניה. בזמן פעילותה באספה המקומית, פעלה ווטרס למען הפסקת הפעילות הכלכלית בין קליפורניה לבין משטר האפרטהייד בדרום אפריקה.
בשנת 1990 נבחרה ווטרס לראשונה לבית הנבחרים, עם כ-79% מקולות הבוחרים במחוז הבחירה שלה.
בבחירות לנשיאות ארצות הברית שנערכו בשנת 2008 תמכה ווטרס בתחילה בהילרי קלינטון, אך העבירה את תמיכתה למועמד ברק אובמה, לאחר שזכה בפריימריז המפלגתיים. באוגוסט 2011 ווטרס ביקרה את אובמה על כך שאינו פועל מספיק למען חיזוק הקהילה השחורה., זאת במיוחד לאור אחוז האבטלה הגבוה שעמד באותה התקופה בקרב אוכלוסייה זו (15.9%). בשנת 2018 קואליציית היהודים הרפובליקנים קראה לווטרס להתפטר מתפקידה בגלל קשריה הטובים עם לואיס פרחאן, מנהיג ארגון אומת האסלאם. ווטרס גינתה את השלטון הקומוניסטי בקובה, ושיבחה את הממשל כאשר נקט בתהליכי דמוקרטיזציה. היא התנגדה לאמברגו האמריקני על המדינה. היא גם גינתה רבות את ממשלו של טראמפ, וקראה להדיחו פעמים רבות, במיוחד לאחר פרישתו מהסכם הגרעין האיראני. ווטרס טוענת כי טראמפ הוא "אנוכי וגזען שלא ראוי לכהן כנשיא". היא התנגדה רבות למלחמת עיראק מאז פריצתה.
למבורגיני

| --- | --- |
 

 נתונים כלליים
 סוג:  חברה בת
 מוטו:  אנחנו לא מכוניות-על אנחנו למבורגיני
 מייסדים:  פרוציו למבורגיני
 תקופת הפעילות:  1963–הווה (כ־62 שנים)
 חברת אם:  קבוצת פולקסווגן (למבורגיני מסונפת לחטיבת אאודי)
 מיקום המטה:  איטליה סנט'אגתה, איטליה
 בעלות:  אאודי
 ענפי תעשייה:  תעשיית הרכב
 מוצרים עיקריים:  מכוניות ספורט
 הכנסות:  10.1 מיליון אירו (2014)
 רווח:  10,100,000 אירו (נכון ל־2014) 
 הון עצמי:  1.832 מיליארד אירו (2014)
 מנכ"ל:  סטפן וינקלמן
 עובדים:  1,146 (2015)
  
 www.lamborghini.com
 
למבורגיני דיאבלו
למבורגיני גאיארדו (Gallardo)
למבורגיני אוונטאדור (Aventador)
למבורגיני וננו (Veneno)
למבורגיני (באיטלקית: Automobili Lamborghini; ‏האזנהקובץ:De-Lamborghini-pronunciation.ogg‏Ⓘ‏) היא יצרנית רכב איטלקית, שמתמחה במכוניות ספורט. בסיסה בכפר סנט'אגתה בולונייזה (Sant'Agata Bolognese) באזור העיר בולוניה. נוסדה בשנת 1963 על ידי פרוציו למבורגיני (1916–1993), שהתחיל את דרכו בתור יצרן טרקטורים עבור הצבא (Lamborghini Trattori). משנת 1998 נמצאת בבעלות קבוצת פולקסווגן הגרמנית (מסונפת לחטיבת אאודי).
במאי 2021 הכריזה החברה כי עד 2024 ישווקו כל דגמי החברה עם מערכת הנעה היברידית פלאג-אין ועד לסוף העשור תציג מכונית חשמלית ראשונה למותג. ביולי 2021 חשפה למבורגיני כי דגם חדש בעל הנעה היברידית פלאג-אין יחליף את למבורגיני אוונטאדור.
היסטוריה

למבורגיני היה אספן נלהב של מכוניות ספורט ובין השאר היו תחת ידיו מספר דגמים של חברת פרארי. בעקבות תקלה במצמד של מכונית הפרארי שלו הוא פנה למפעל ורצה לדבר ולהציע שותפות עם אנצו פרארי, אך נענה בשלילה (גרסה אחרת היא שאנצו פלט לעברו בכעס "מה אתה מבין בייצור מכוניות ספורט"), ולאור זאת החליט שהוא יקים מפעל מתחרה וייצר מכוניות טובות מאלו של אנצו. לחברה הוא בחר בסמל של שור זועם, לאחר שביקר בחוות שוורים המשמשים למלחמת שוורים בספרד והוא אף היה בן מזל שור. במהלך השנים נקראו חלק מדגמי המכוניות של החברה בשמות של שוורים היסטוריים כמו דיאבלו, הורקאן, מורצ'יילאגו ועוד.
בעלות

פרוציו למבורגיני - 1963 - 1972
ג'ורג' רוזטי ורנה ליימר - 1972 - 1977
פשיטת רגל - 1977 - 1984
פטריק מימרן - 1984 - 1987
קרייזלר (ארצות הברית) - 1987 - 1994
מגה-טק - 1994 - 1998
קבוצת פולקסווגן (גרמניה) - משנת 1998
דגמים > רשימת דגמים

350GT 1964-1967 (למבורגיני 350 GT) נפח מנוע 3,500 סמ"ק
400GT Interim 1965-1966 נפח מנוע 4,000 סמ"ק
400GT 2+2 1966-1968 (למבורגיני 400 GT) נפח מנוע 4,000 סמ"ק
Miura 1966-1969 נפח מנוע 4,000 סמ"ק
Miura S 1968-1971 נפח מנוע 4,000 סמ"ק
Miura SV 1971-1973 נפח מנוע 4,000 סמ"ק
Espada 1968-1978 (למבורגיני אספאדה) נפח מנוע 4,000 סמ"ק
Islero 1968-1969 (למבורגיני איסלרו) נפח מנוע 4,000 סמ"ק
Jarama 1970-1978 (ג'רמה) נפח מנוע 4,000 סמ"ק
Urraco 1972-1979 (למבורגיני אורראקו) נפח מנוע 2,500 סמ"ק, 3,000 סמ"ק ו-2,000 סמ"ק
Countach 1974-1989 נפח מנוע 4,000 סמ"ק, 4,800 סמ"ק ו-5,200 סמ"ק
Silhouette 1976-1977 נפח מנוע 3,000 סמ"ק
Jalpa 1982-1989 נפח מנוע 3,500 סמ"ק
LM002 1986-1992 (למבורגיני LM002) נפחי מנוע: 5,200 סמ"ק, 7,200 סמ"ק
Diablo 1990-2000 נפח מנוע 5,700 סמ"ק
Murciélago 2010-2001 נפח מנוע 6,200 סמ"ק
Gallardo 2013-2003 נפח מנוע 5,000 סמ"ק
Murciélago LP640 2010-2006 נפח מנוע 6,500 סמ"ק
Reventon 2008 נפח מנוע 6,500 סמ"ק
2007-2013 Gallardo LP560 נפח מנוע 5,200 סמ"ק
2009 Reventon Roadster נפח מנוע 6,500 סמ"ק
2009-2011 Murciélago LP670-4 sv נפח מנוע 6,500 סמ"ק
Aventador LP-700 2011-2014 נפח מנוע 6,500 סמ"ק
2011 Sesto Elemento נפח מנוע 5200 סמ"ק
2013 Egoista נפח מנוע 5,200 סמ"ק
2013 Veneno נפח מנוע 6,500 סמ"ק
Huracan 2013-2014 נפח מנוע 5,200 סמ"ק
2016 centenario נפח מנוע 6,500 סמ"ק
2017 urus נפח מנוע 4,000 סמ"ק
למבורגיני סיאן FKP 37 - בעלת הנעה היברידית, נפח מנוע 6,500 סמ"ק, הוצגה ב-4 בספטמבר 2019, תשווק משנת 2020
נתוני מכירות

| 2010 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 | 1,302 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2011 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 | 1,602 |  |  |  |  |  |  |  |  |  |  |  |  |  |  |  |  |  |  |  |
| 2012 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 | 2,083 |  |  |  |  |  |  |  |  |  |  |
| 2013 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 | 2,121 |  |  |  |  |  |  |  |  |  |
2014: 2,530
ראו גם

מוזיאון למבורגיני
הערות שוליים

↑  אנחנו לא מכוניות-על, אנחנו למבורגיני, מרץ 2017
↑  למבורגיני עוברת להנעה היברידית PHEV, באתר קארטיוב, ‏18 במאי 2021
↑  למבורגיני היברידית V12 תחליף בשנת 2023 את האוונטדור, באתר קארטיוב, ‏26 ביולי 2021
1 2 3  "Automobili Lamborghini Holding S.p.A. Company History". נבדק ב-13 באוגוסט 2009. {{cite web}}:  (עזרה)
↑  "Lamborghini Reports Record Figures". carpages.co.uk. 21 בפברואר 2004. ארכיון מ-3 באוגוסט 2012. נבדק ב-3 באוגוסט 2012. In 1996, Automobili Lamborghini sold a total of 211 cars worldwide. {{cite web}}:  (עזרה)
↑  "fy2012". אורכב מ-המקור ב-2013-10-04. נבדק ב-2015-12-21.
↑  "Lamborghini increases worldwide sales for the third year in a row to 2,121 cars delivered to customers". Volkswagen AG. 13 בינואר 2014. אורכב מ-המקור ב-2014-10-31. נבדק ב-12 ביוני 2014. {{cite web}}:  (עזרה)
↑  "Record Year for Automobili Lamborghini: Deliveries increased to 2,530 units in 2014". Lamborghini. 12 בינואר 2015. נבדק ב-12 בינואר 2015. {{cite web}}:  (עזרה)
| --- | --- |
בקרת זהויות :  NLI: 987007553113505171  BNE: XX4576653  BnF: cb119695370 (data)  LCCN: n91112232  NKC: ph543029  VIAF: 147886873   WorldCat (עם VIAF): 147886873
סטיבן הורספורד

סטיבן אלכזנדר הורספורד (באנגלית: Steven Alexzander Horsford; נולד ב-29 באפריל 1973) הוא פוליטיקאי אמריקאי, המכהן כחבר בית הנבחרים של ארצות הברית מטעם מחוז הקונגרס הרביעי של מדינת נבדה, ברציפות מאז 2019. הורספורד, חבר המפלגה הדמוקרטית, הוסיף לייצג מחוז זה גם בימי הקונגרס ה-113 של ארצות הברית, בשנים 2013–2015. בבחירות 2014 הפסיד בבחירות לתקופת כהונה שנייה, ופרש לזמן מה מהחיים הפוליטיים. בבחירות 2018 שב לפוליטיקה ונבחר מחדש אל הקונגרס של ארצות הברית. בראשית דרכו הציבורית היה חבר הסנאט של נבדה.